Maasilinna linnust asuti  ehitama kohe pärast Jüriöö ülestõusu mahasurumist Saaremaal 1345. aastal. Enne seda olid saarlased purustanud Pöide ordulinnuse ja ordu vallutanud omakorda saarlaste rajatud linnuse (Mapenzar, mida on tõlgendatud Ma(a)pensaare ja Maansaarena, kuid mille täpne asukoht pole teada). Nõnda asendus Pöide foogtkond Maasilinna omaga, Pöidesse jäi  kindluskirik.